વિશાખાપટ્ટનમ , 25 નવેમ્બરઃ ટીમ ઇન્ડિયાના કપ્તાન મહેન્દ્ર સિંહ ધોની એક પછી એક કપ્તાની રેકોર્ડ પોતાના નામે કરતા જઇ રહ્યા છે . ગઇકાલે વેસ્ટઇન્ડિઝ ટીમની વિરુદ્ધ એક વિકેટકીપર કપ્તાનના રૂપમાં તેમણે 150મી મેચમાં ભારતનું પ્રતિનિધિત્વ કર્યું જે એક રેકોર્ડ છે . ધોનીએ સૌરવ ગાંગુલીએ 147 મેચોમાં કપ્તાનીનો રેકોર્ડ તોડી દીધો છે . જોકે ભારત માટે સૌથી વધારે 174 વનડે મેચોમાં મોહમ્મદ અજરૂદ્દીને કપ્તાની કરી છે . ધોનીને 2007માં ટીમ ઇન્ડિયાનો કપ્તાની સોંપવામાં આવી હતી , ત્યારથી લઇને તેમણે ઘણી મોટી જીત ટીમ ઇન્ડિયાને અપાવી , જેમાં ટી - 20 વર્લ્ડકપ 2007 , વર્લ્ડકપ 2011 અને આઇસીસી ચેમ્પિયન્સ ટ્રોફીનો સમાવેશ થાય છે . તેઓ દુનિયાના પહેલા કપ્તાન છે જેણે આઇસીસીના ત્રણેય પ્રતિષ્ઠિત કપ જીત્યા છે . ધોનીએ જે 150 મેચોમાં ટીમની કપ્તાની કરી છે , તેમાંથી 50માં ટીમને હાર અને 87માં જીત હાસલ થઇ છે , જ્યારે ત્રણ મેચ ટાઇ રહી અને 9 મેચ અપરિણામ રહી છે . ભારતના સફળ વનડે કપ્તાનોની સૂચિમાં અજરૂદ્દીન 90 જીતની સાથે પ્રથમ સ્થાને છે , જ્યારે ધોની બીજા નંબર પર અને ગાંગુલી 76 જીતની સાથે ત્રીજા સ્થાને છે . સૌથી વધારે મેચોમાં કપ્તાની કરનાર ખેલાડીઓઃ